Българско дружество за защита на птиците

Българското дружество за защита на птиците (БДЗП) ( – BSPB) е най-голямата българска неправителствена организация за опазването на природата.

БДЗП е партньор на БърдЛайф Интернешънъл за България. Дружеството има представители и членове в цялата страна и е активно не само в опазването на птиците, но и на други видове.

История 
Дружеството е учредено на 3 юни 1988 г. в сградата на Биологическия факултет на Софийския университет „Св. Климент Охридски“ по идея на група български орнитолози, сред които са Таню Мичев, Петър Янков, Николай Боев и др. Негов първи председател е Таню Мичев, а първи секретар – Златозар Боев. За емблема на дружеството по предложение на З. Боев е избран египетският лешояд (Neophron percnopterus) – единственият все още широко разпространен вид от лешоядите в края на 80-те г. на 20 век. В първите години от своето съществувана БДЗП получава ценна материална и методична помощ от Кралското дружество за защита на птиците във Великобритания. БДЗП бързо укрепва и се развива, превръщайки се в най-влиятелната природозащитна неправителствена организация в страната.

На сайта си БДЗП определя дейността си по следния начин:

 БДЗП работи за природата, като защитава правото ѝ на съществуване. БДЗП работи и за хората, като отстоява обществените интереси и правото на всеки на запазена природа и здравословна жизнена среда.

Българско дружество за защита на птиците има офиси в София, Варна, Пловдив, Бургас, Хасково и Свищов.

Посетителски центрове 
Българско дружество за защита на птиците има два посетители центъра:
 Природозащитен център Пода, Бургас
 Природозащитен център Източни Родопи, Маджарово

Проекти 
Част от проектите, по които работи Българско дружество за защита на птиците, са:
 Опазване на царския орел и ловния сокол в ключовите за тях места от мрежата Натура 2000 в България 
 Опазване на зимуващата популация на световно застрашената червеногуша гъска 
 Живот за Бургаските езера 
 Спешни мерки за опазване на египетския лешояд (Neophron percnopterus) в България и Гърция 
 Заедно за вечерната ветрушка
 Градини за биоразнообразието
 Спасяването на Пеликана
 Вижте за първи: Летящото богатство на България
 Маркиране и последващо проследяване на целевите видове египетски лешояд, черен щъркел и бухал
 Опазване на ловния сокол в Североизточна България, Унгария, Румъния и Словакия
 Транс-граничен модел за опазване на природата и устойчиво ползване на природните ресурси по течението на река Дунав
 Опазване на ключови местообитания за световно застрашени видове птици в долното течение на р. Дунав
 Обединени усилия за спасяването на ловния сокол в България
 Опазване на световно значимо биоразнообразие в пасища и ливади с висока природна стойност чрез подкрепа за традиционния местен поминък
 Бизнес & биоразнообразие
 Мониторинг на обикновените видове птици

Вижте също 
 BirdLife International
 Българска орнитологическа централа
 Българско орнитологично дружество
 Полеви определител на птиците на Европа, Северна Африка и Близкия Изток

Източници 

Опазване на птиците
Съхраняване на природата в България
Организации за защита на животните в България
Природозащитни организации в София
Основани в България през 1988 година